
NR.4661/25.07.2024

REFERAT DE APROBARE PRIMAR 
privind trecerea din domeniul public în domeniul privat al Comunei Liebling a terenului înscris în C.F. nr.405972 Liebling, situat în sat Iosif (comuna Liebling) și transmiterea, fără plată, a dreptului de proprietate către Parohia Romano-Catolică Ciacova sat Iosif

 
Descrierea situației actuale 
Prin cererea nr.14/2024 a Parohiei Romano-Catolice Ciacova, înregistrată la Primăria Comunei Liebling sub nr.1113/22.02.2024, Parohia Romano-Catolică Ciacova sat Iosif solicită atribuirea în proprietate gratuită a terenului înscris în C.F. nr.405972 Liebling, cu număr cadastral/topografic 405972, teren în suprafață de 281 mp., către Parohia Romano-Catolică Ciacova, proprietară a construcției de sub BII, B5, cu nr. cadastral 405972 -C1, reprezentând Casa Parohia Romano-Catolică Ciacova  sat Iosif, nr. niveluri:1, S. construită la sol:264mp.. în baza Legii nr.239/2007 privind reglementarea regimului juridic al unor bunuri imobile aflate în folosința unităților de cult, modificată prin Legea 194/2020. 
Imobilul-teren este situat în sat Iosif (comuna Liebling), jud. Timiș, înscris înscris în C.F. nr.405972 Liebling, cu număr cadastral/topografic 405972, teren în suprafață de 281 mp., iar Parohia Romano-Catolică Ciacova sat Iosif este proprietară a construcției de sub BII, B5, cu nr. cadastral 405972 -C1, reprezentând Casa Parohială Romano-Catolică Ciacova  sat Iosif, nr.145-146, niveluri:1, S. construită la sol:264mp.. Aceste imobile sunt înscrise în inventarul Comunei Liebling. 

Schimbări preconizate și rezultate așteptate 
Potrivit HG 1218 din 1 octombrie 2008, a fost recunoscut Codul de drept canonic al 
Bisericii Româno-Catolice şi Codul Canoanelor Bisericilor Orientale, pe baza cărora se organizează şi funcţionează Biserica Romano-Catolică din România, respectiv Biserica Română Unită cu Roma, Greco-Catolică.  
În conformitate cu art.8 alin.(1) din Legea 489/2006 privind libertatea religioasă şi regimul general al cultelor, ,,Cultele recunoscute sunt persoane juridice de utilitate publică. 
Ele se organizează şi funcţionează în baza prevederilor constituţionale şi ale prezentei legi, în mod autonom, potrivit propriilor statute sau coduri canonice”. 
Conform OUG 57/2019 privind Codul Administrativ, art.361 alin.(2) ,,Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, dacă prin lege nu se dispune altfel.” Astfel, se aprobă trecerea imobilului înscris în C.F. nr.405972 Liebling, cu număr cadastral/topografic 405972, teren în suprafață de 281 mp., către Parohia Romano-Catolică Ciacova, proprietară a construcției de sub BII, B5, cu nr. cadastral 405972 -C1, reprezentând Casa Parohială Romano-Catolică Ciacova  sat Iosif, nr. niveluri:1, S. construită la sol:264mp..către Parohia Romano-Catolică Ciacova, așa cum prevede art.3 alin.(2) din Legea 239/2007, respectiv ,,În situaţia în care în momentul atribuirii imobilul se afla în domeniul public, prin hotărâre se va aproba şi trecerea acestuia în domeniul privat al statului sau al unităţii administrativ teritoriale, potrivit legii”.  
  
În baza art.1 alin.(1) din Legea 239/2007, modificat prin ARTICOLUL UNIC din Legea nr.194/2020, imobilele aflate în proprietatea unităților administrativ teritoriale și date în folosința gratuită cultelor religioase, pot fi transmise fără plată în proprietatea unităților de cult deținătoare. Raportat la oportunitatea aplicării prevederilor Legii 194/2020, precizăm faptul că noul proprietar va avea tot interesul de a regelementa situația juridică, de a întocmi documente necesare conservării și întreținerii bisericii, de a întocmi proiecte în vederea solicitării sprijinului financiar de la autoritățile competente și să promoveze patrimoniul bisericesc. 
În urma verificărilor efectuate de către Compartimentul Financiar-Cotabilitate, Taxe și Impozite Locale ale UAT, cu privire la imobilul situat în sat Iosif, (comuna Liebling), jud. Timiș, nr.145-146, nu figurează revendicări efectuate în baza Legii 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989 și nu a fost solicitată și nici nu a fost atribuită în baza Legilor fondului funciar.  

Concluzii 
Proiectul de hotărâre privind trecerea din domeniul public în domeniul privat al Comunei Liebling a imobilului înscris în C.F. nr.405972 Liebling, cu număr cadastral/topografic 405972, reprezentând teren în suprafață de 281 mp. și transmiterea, fără plată, a dreptului de proprietate către Parohia Romano-Catolică Ciacova sat Iosif, îndeplinește condițiile pentru a fi supus dezbaterii și aprobării în plenul Consiliului Local al Comunei Liebling.


Primar, 
IOAN GHEORGHE MUNTEANU

